CELEX: 32013D0437
Language: lv
Date: 2013-08-14 00:00:00
Title: 2013/437/ES: Komisijas Īstenošanas lēmums ( 2013. gada 14. augusts ), ar kuru groza Lēmumu 2010/642/ES, ar ko apstiprina metodi cūku liemeņu klasificēšanai Grieķijā, un atceļ Lēmumu 89/449/EEK, ar ko apstiprina metodes cūku liemeņu klasificēšanai Grieķijā (izziņots ar dokumenta numuru C(2013) 5302)

17.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 220/49
            
         
      KOMISIJAS ĪSTENOŠANAS LĒMUMS
   
   (2013. gada 14. augusts),
   ar kuru groza Lēmumu 2010/642/ES, ar ko apstiprina metodi cūku liemeņu klasificēšanai Grieķijā, un atceļ Lēmumu 89/449/EEK, ar ko apstiprina metodes cūku liemeņu klasificēšanai Grieķijā
   (izziņots ar dokumenta numuru C(2013) 5302)
   (Autentisks ir tikai teksts grieķu valodā)
   (2013/437/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta m) punktu saistībā ar 4. pantu,
   tā kā:
   
               (1)
            
            
               Ar Komisijas Lēmumu 89/449/EEK (2) tika apstiprināta triju metožu izmantošana cūku liemeņu klasificēšanai Grieķijā. Grieķija ir informējusi Komisiju, ka kopš minētā lēmuma pieņemšanas liemeņu klasificēšanas metodes ir ievērojami attīstījušās un ir reģistrētas izmaiņas cūku populācijā. Tāpēc visas trīs ar minēto lēmumu apstiprinātās metodes vairs nav izmantojamas.
            
         
               (2)
            
            
               Ar Komisijas Lēmumu 2010/642/ES (3) tika apstiprināta vienas metodes izmantošana cūku liemeņu klasificēšanai Grieķijā.
            
         
               (3)
            
            
               Grieķija ir izstrādājusi divas jaunas, modernas klasificēšanas metodes un lūgusi Komisiju apstiprināt šīs metodes cūku liemeņu klasificēšanai Grieķijas teritorijā, un ar Regulas (EK) Nr. 1249/2008 (4) 23. panta 4. punktā paredzēto protokolu iesniegusi sadalīšanas izmēģinājuma sīku aprakstu, norādot principus, uz kuriem šīs metodes pamatojas, sadalīšanas izmēģinājuma rezultātus, kā arī vienādojumus, ko izmanto, lai novērtētu liesās gaļas procentuālo saturu.
            
         
               (4)
            
            
               Pārbaudot šo lūgumu, tika secināts, ka minēto klasificēšanas metožu apstiprināšanas nosacījumi ir izpildīti. Tāpēc šīs klasifikācijas metodes Grieķijā būtu jāapstiprina.
            
         
               (5)
            
            
               Tāpēc attiecīgi būtu jāgroza Lēmums 2010/642/ES.
            
         
               (6)
            
            
               Lēmums 89/449/EKK būtu jāatceļ.
            
         
               (7)
            
            
               Izmaiņas saistībā ar aparātiem vai klasifikācijas metodēm nevajadzētu atļaut, ja vien tās nav skaidri apstiprinātas ar Komisijas lēmumu.
            
         
               (8)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2010/642/ES groza šādi:
   
               1)
            
            
               lēmuma 1. pantu aizstāj ar šādu:
               “1. pants
               1.   Tādu cūku liemeņu klasificēšanai, kas noformēti atbilstīgi Regulas (EK) Nr. 1234/2007 V pielikuma B nodaļas III iedaļas pirmajai daļai, Grieķijā saskaņā ar minētā pielikuma B nodaļas IV iedaļas 1. punktu ir atļauts izmantot šādu metodi: aparātu OptiScan-TP un ar to saistītās novērtējuma metodes, kuru sīks apraksts sniegts šā lēmuma pielikuma I daļā.
               2.   Nodīrātu cūku liemeņu klasificēšanai Grieķijā saskaņā ar Regulas (EK) Nr. 1234/2007 V pielikuma B nodaļas IV iedaļas 1. punktu ir atļauts izmantot šādas metodes:
               
                           a)
                        
                        
                           aparātu OptiScan-TP un ar to saistītās novērtējuma metodes, kuru sīks apraksts sniegts šā lēmuma pielikuma I daļā;
                        
                     
                           b)
                        
                        
                           aparātu Hennessy Grading Probe (HGP 4) un ar to saistīto novērtēšanas metodi, kuras sīks apraksts sniegts šā lēmuma pielikuma II daļā.”;
                        
                     
         
               2)
            
            
               pielikumu aizstāj ar šā lēmuma pielikuma tekstu.
            
         2. pants
   Lēmumu 89/449/EEK atceļ.
   3. pants
   Šis lēmums ir adresēts Grieķijas Republikai.
   
      Briselē, 2013. gada 14. augustā
      
         
            Komisijas vārdā –
         
            Komisijas loceklis
         
         Dacian CIOLOȘ
         
      
   
   
      (1)  OV L 299, 16.11.2007., 1. lpp.
   
      (2)  Komisijas 1989. gada 17. jūlija Lēmums 89/449/EEK, ar ko apstiprina metodes cūku liemeņu klasificēšanai Grieķijā (OV L 214, 25.7.1989., 17. lpp.).
   
      (3)  Komisijas 2010. gada 25. oktobra Lēmums 2010/642/ES, ar ko apstiprina metodi cūku liemeņu klasificēšanai Grieķijā (OV L 280, 26.10.2010., 60. lpp.).
   
      (4)  Komisijas 2008. gada 10. decembra Regula (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (OV L 337, 16.12.2008., 3. lpp.).
   
      PIELIKUMS
      
         
            “PIELIKUMS
            
               METODES CŪKU LIEMEŅU KLASIFICĒŠANAI GRIEĶIJĀ
            
            
               I   daļa
            
            
               OptiScan-TP
            
            
                        1.
                     
                     
                        Šajā daļā izklāstītos noteikumus piemēro tad, ja cūku liemeņu klasificēšanai izmanto aparātu OptiScan-TP.
                     
                  
                        2.
                     
                     
                        Aparāts Optiscan-TP ir aprīkots ar digitālo attēlu uzņemšanas ierīci, kas uzņem liemeņa divu mērpunktu attēlu. Šie attēli ir pamatā tauku un muskuļu biezuma aprēķinam saskaņā ar divu punktu metodi (Zwei-Punkte Messverfahren).
                        Mērījumu rezultātus ar aparātu OptiScan-TP izsaka aprēķinātajā liesās gaļas saturā. Fotoattēli tiek saglabāti, un vēlāk tos var pārbaudīt. Integrētā Bluetooth
                           ® saskarne nodrošina ērtu datu sūtīšanu.
                     
                  
                        3.
                     
                     
                        Liesās gaļas saturu aprēķina pēc šādas formulas:
                        
                                    3.a
                                 
                                 
                                    Formula tādu cūkas liemeņu klasificēšanai, kas noformēti atbilstīgi Regulas (EK) Nr. 1234/2007 V pielikuma B nodaļas III iedaļas pirmajam teikumam:
                                    kur:
                                    
                                                Ŷ
                                             
                                             
                                                =
                                             
                                             
                                                aprēķinātais liemeņa liesās gaļas procentuālais saturs,
                                             
                                          
                                                Χ1
                                                
                                             
                                             
                                                =
                                             
                                             
                                                minimālais speķa biezums (ieskaitot ādu) milimetros virs vidējā gūžas muskuļa,
                                             
                                          
                                                Χ2
                                                
                                             
                                             
                                                =
                                             
                                             
                                                jostas muskuļa biezums milimetros, ko mēra kā īsāko attālumu no vidējā gūžas muskuļa priekšējā (kraniālā) gala līdz mugurkaula kanāla augšējai (dorsālai) malai.
                                             
                                          
                              
                                    3.b
                                 
                                 
                                    Formula nodīrātu cūku liemeņu klasificēšanai:
                                    kur:
                                    
                                                Ŷ
                                             
                                             
                                                =
                                             
                                             
                                                aprēķinātais liemeņa liesās gaļas procentuālais saturs,
                                             
                                          
                                                Χ1s
                                                
                                             
                                             
                                                =
                                             
                                             
                                                minimālais speķa biezums (bez ādas) milimetros virs vidējā gūžas muskuļa,
                                             
                                          
                                                Χ2
                                                
                                             
                                             
                                                =
                                             
                                             
                                                jostas muskuļa biezums milimetros, ko mēra kā īsāko attālumu no vidējā gūžas muskuļa priekšējā (kraniālā) gala līdz mugurkaula kanāla augšējai (dorsālai) malai.
                                             
                                          Šo formulu piemēro liemeņiem, kuru svars ir no 50 līdz 110 kilogramiem.
                                 
                              
                  
               II   daļa
            
            
               Hennessy Grading Probe (HGP 4)
            
            
                        1.
                     
                     
                        Šajā daļā izklāstītos noteikumus piemēro tad, ja cūku liemeņu klasificēšanai izmanto aparātu Hennessy Grading Probe (HGP 4).
                     
                  
                        2.
                     
                     
                        Aparāts ir aprīkots ar zondi, kuras diametrs ir 5,95 milimetri (un 6,3 milimetri pie asmeņa zondes augšgalā), kura satur fotodiodi (LYU 260-EO tipa Siemens LED) un Silonex SLCD-61N1 tipa fotodetektoru un kuras darbības zona ir no 0 līdz 120 milimetriem. Mērījumu rezultātus ar HGP 4 vai tam pievienoto datoru izsaka aprēķinātajā liesās gaļas saturā.
                     
                  
                        3.
                     
                     
                        Liesās gaļas saturu aprēķina pēc šādas formulas:
                        
                           
                        kur:
                        
                                    Ŷ
                                 
                                 
                                    =
                                 
                                 
                                    aprēķinātais liemeņa liesās gaļas procentuālais saturs,
                                 
                              
                                    Χ1
                                    
                                 
                                 
                                    =
                                 
                                 
                                    muguras speķa biezums (bez ādas) milimetros, ko mēra 8 centimetru attālumā no liemeņa viduslīnijas pret pēdējo ribu,
                                 
                              
                                    Χ2
                                    
                                 
                                 
                                    =
                                 
                                 
                                    muguras speķa biezums (bez ādas) milimetros, ko mēra 6 centimetru attālumā no liemeņa viduslīnijas starp trešo un ceturto ribu,
                                 
                              
                                    Χ3
                                    
                                 
                                 
                                    =
                                 
                                 
                                    muguras muskuļu biezums milimetros, ko mēra vienlaikus un vienuviet ar X2.
                                 
                              Šo formulu piemēro liemeņiem, kuru svars ir no 60 līdz 120 kilogramiem.”